|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 30.06.2020.   |  | | --- | |  |   **Спољнотрговинска робна размена, за текући период и мај 2020.**  **Укупна спољнотрговинска робна размена Србије за период јануар-мај 2020. године износи:**  – **16836,2 милионa долара – пад од 10,8% у односу на исти период претходне године;**  – **15348,7 милиона евра – пад од 8,1% у односу на исти период претходне године.**  **Извезено** је робе у вредности од **7046,3** **мил. долара**, што чини пад од 12,1% у односу на исти период претходне године, а **увезено** је робе у вредности од **9789,9 мил. долара**, што је за 9,9% мање него у истом периоду претходне године.  **Извоз** робе, изражен у **еврима**, имао је вредност од **6421,0 милиона**, што је пад од 9,5% у поређењу са истим периодом претходне године. **Увоз** робе имао је вредност од **8927,7 милиона**, што представља пад од 7,1% у односу на исти период прошле године.  **Дефицит** износи **2743,6 мил. долара**, што чини **смањење од 3,6%** у односу на исти период претходне године. Изражен у еврима, дефицит износи **2506,7** милиона, што је **смањење од 0,5**% у поређењу са истим периодом претходне године.  **Покривеност увоза извозом** је **72,0%** и мања је од покривености у истом периоду претходне године, када је износила 73,8%.  Посматрано регионално, највеће учешће у извозу Србије имао је Регион Војводине (36,0%); следи Београдски регион (25,4%), Регион Шумадије и Западне Србије (21,5%), Регион Јужне и Источне Србије (16,7%), а око 0,3% извоза је неразврстано по територијама.  Највеће учешће у увозу Србије имао је Београдски регион (48,8%); следе Регион Војводине (28,3%), Регион Шумадије и Западне Србије (12,7%), Регион Јужне и Источне Србије (9,0%), а око 1,2% увоза није разврстано по територијама. Не располаже се подацима за Регион Косово и Метохија.  Извоз и увоз по регионима дат је **према седишту власника робе у моменту прихватања царинске декларације**. То значи да власници робе, по царинском закону, могу бити произвођачи, корисници, извозници или увозници робе. Ову чињеницу треба имати у виду приликом тумачења података по регионима. На пример, увоз нафте и гаса највећим делом се обухвата у Региону Војводине и Београдском региону, а то су енергенти за укупну територију Србије.  У **структури извоза по намени производа** (принцип претежности) највише су заступљени производи за репродукцију, 57,8%(4074,6 мил. долара), следе роба за широку потрошњу, 31,3% (2205,0) и опрема, 10,9% (766,4). Некласификована роба по намени износи 0,0% (0,2 мил. долара).  У **структури увоза по намени производа** највише су заступљени производи за репродукцију, 52,5% (5142,2 мил. долара), следе роба за широку потрошњу, 21,1% (2069,2), и опрема, 14,7% (1437,4). Некласификована роба по намени износи 11,7% (1141,1 мил. долара).  Спољнотрговинска робна размена била је највећа са земљама са којима Србија има потписане споразуме о слободној трговини. Земље чланице Европске уније чине 60,1% укупне размене.  **Главни спољнотрговински партнери**,појединачно, били су:   |  |  |  |  |  |  | | --- | --- | --- | --- | --- | --- | | **Извоз** | мил. USD | мил. EUR | **Увоз** | мил. USD | мил. EUR | |  |  |  |  |  |  | | Немачка | 899.3 | 819.3 | Немачка | 1253.5 | 1142.9 | | Италија | 610.6 | 555.7 | Кина | 1119.3 | 1021.4 | | Босна и Херцеговина | 507.4 | 462.7 | Руска Федерација | 914.5 | 835.5 | | Румунија | 423.8 | 386.1 | Италија | 783.3 | 713.8 | | Руска Федерација | 385.4 | 351.3 | Мађарска | 491.7 | 448.2 |   Наш други по важности партнер јесу земље CEFTA, са којима имамо суфицит у размени од 786,5 мил. долара, који је резултат углавном извоза: пољопривредних производа (житарице и производи од њих), нафте и нафтних деривата, електричних машина и апарата, друмских возила и производа од метала. Извоз Србије износи 1133,6 а увоз 347,1 мил. долара за посматрани период. Покривеност увоза извозом је 326,6%. Изражено у **еврима**, извоз износи 1033,9а увоз 317,1 мил. евра (суфицит је 716,8 мил. евра, а покривеност увоза извозом 326,0%).  Посматрано појединачно по земљама, највећи суфицит у размени остварен је са земљама из окружења: Босном и Херцеговином (извозе се највише гасна уља и производи за исхрану животиња, а увози се кокс и полукокс од каменог угља и дрво четинара), Црном Гором (извозе се лекови за малопродају и руде олова и концентрати, а увозе се највише димљено свињско месо и сирови алуминијум) и Северном Македонијом (извоз електричних проводника и електрична енергија, а увозе се највише лекови за малопродају и ваљани производи од гвожђа и челика). Од осталих земаља истиче се и суфицит са Румунијом, Бугарском, Чешком, Хрватском, Словачком, Великом Британијом, Шведском. Највећи дефицит јавља се у трговини са Кином (због увоза телефона за мрежу станица и лаптопова) и Руском Федерацијом. Следи дефицит са: Немачком, Турском, Мађарском, Италијом, Белгијом, САД-ом, Пољском (увоз делова за моторна возила), Републиком Корејом, Шпанијом, Француском, Швајцарском, Словенијом, Грчком ...  **Према одсецима Стандардне међународне трговинске класификације (СМТК)**, извоз првих пет одсека чини 30,3% укупног извоза. Увоз првих пет одсека чини 24,9% укупног увоза. Одсек *неразврстана роба*, у који се укључује и роба на царинском складишту и у слободној зони, има учешће у укупном увозу 13,5%.   |  |  |  |  |  |  | | --- | --- | --- | --- | --- | --- | | **Извоз** | мил. USD | мил. EUR | **Увоз** | мил. USD | мил. EUR | |  |  |  |  |  |  | | Електричне машине и апарати | 775.2 | 705.5 | Електричне машине и апарати | 603.7 | 550.3 | | Житарице и производи од њих | 377.7 | 344.4 | Нафта и нафтни деривати | 486.3 | 442.2 | | Поврће и воће | 356.1 | 324.8 | Медицински и фармацеутски производи | 469.0 | 427.8 | | Погонске машине и уређаји | 322.6 | 293.6 | Друмска возила | 447.5 | 407.2 | | Производи од каучука | 303.0 | 275.6 | Индустријске машине за општу употребу | 430.4 | 391.8 | |  |  |  |  |  |  |   У **мају** 2020. годинеје извезено је робе у вредности од **1272,9 милиона долара**, што чини смањење од 27,8% у односу на исти месец претходне године. Увоз је износио **1650,8 милиона долара**,што је смањење од 29,2% у односу на исти месец претходне године.  Изражено у еврима извезено је робе у вредности од **1172,1 милиона евра**, што чини смањење од 25,6% у односу на исти месец претходне године. Увоз је износио **1520,2 милиона евра**, што је смањење од 27,1% у односу на исти месец претходне године.  Рачунато у доларима, десезонирани индекс мај 2020 / април 2020. године показује раст извоза за 12,2% и раст увоза за 8,6%. Рачунато у еврима, десезонирани индекс мај 2020 / април 2020. године показује раст извоза за 12,2% и раст увоза за 9,6%.  Према Номенклатури статистике спољне трговине (**НССТ**) за месец ***мај***:  На листи првих 5 производа у **извозу**, прво место заузима извоз *сетова проводника за авионе, возила и бродове* (53 мил. долара)*;* друго место припада извозу *кукуруза* (52 мил. долара); на трећем месту је извоз *рафинисаног бакра,* са 27 мил. долара*;* следиизвоз *лекова за малопродају,* са 26 мил. долара; последње место припада извозу *нових спољних гума за аутомобиле* са 22 мил. долара.  Листа првих 5 производа у **увозу** показује да су *лекови за малопродају* (55 мил. долара) наш први увозни производ; други по значају је увоз *природног Ca3(PO4)2, фосфатна креда, немлевени* (23 мил. долара); на трећем месту листе је увоз *сирове нафте* (21 мил. долара); следи увоз *телефона за мрежу станица* (16 мил. долара); последње место заузима увоз *прслука за спасавање и друге робе,* са 15 мил. долара.  Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |